CELEX: C2004/273/23
Language: sk
Date: 2004-11-06 00:00:00
Title: Vec C-356/04: Návrh na začatie konania o prejudiciálnej otázke, ktorý podala Rechtbank van Koophandel Brusel (Belgicko) rozsudkom zo dňa 29. júla 2004 vo veci Lidl Belgium GmbH & Co KG proti NV Etablissementen Franz Colruyt

6.11.2004   
            
            
               SK
            
            
               Úradný vestník Európskej únie
            
            
               C 273/12
            
         Návrh na začatie konania o prejudiciálnej otázke, ktorý podala Rechtbank van Koophandel Brusel (Belgicko) rozsudkom zo dňa 29. júla 2004 vo veci Lidl Belgium GmbH & Co KG proti NV Etablissementen Franz Colruyt
   Vec C-356/04
   (2004/C 273/23)
   Rechtbank van Koophandel Brusel (Belgicko) podala rozsudkom z 29. júla 2004 na Súdny dvor Európskych spoločenstiev návrh na začatie konania o prejudiciálnej otázke vo veci Lidl Belgium GmbH& Co KG proti NV Etablissementen Franz Colruyt, ktorý bol doručený kancelárii Súdneho dvora dňa 18. augusta 2004.
   Rechtbank van Koophandel Brusel (Belgicko) žiada Súdny dvor, aby rozhodol o nasledujúcich otázkach:
   
               1.
            
            
               Treba článok 3a odsek 1 písmeno a) smernice 84/450/EHS (1) (ako bol zavedený smernicou Európskeho parlamentu a Rady 97/55/ES (2) zo dňa 6. októbra 1997, ktorou sa mení a dopĺňa smernica 84/450/EHS týkajúca sa klamlivej reklamy tak, aby zahŕňala porovnávaciu reklamu) vykladať v tom zmysle, že nie je povolené porovnávanie všeobecnej cenovej úrovne zadávateľa reklamy a súťažiteľov, v rámci ktorého prichádza na základe porovnávania ceny vybranej vzorky tovarov k extrapolácii, nakoľko sa ním vyvoláva dojem, že zadávateľ reklamy je lacnejší v súvislosti s celým jeho sortimentom tovaru, avšak uskutočnené porovnávanie sa vzťahuje len na ohraničenú vybranú vzorku tovarov, ibaže by reklama umožňovala rozpoznať, ktoré a koľko tovarov zadávateľa reklamy na strane jednej a porovnávaného súťažiteľa na strane druhej bude porovnávaných a umožňuje spoznať, na akej pozícii sa umiestnili pri porovnávaní súťažitelia zahrnutí do porovnania a aké vysoké sú ich ceny v porovnaní s cenami zadávateľa reklamy a s inými porovnávanými súťažiteľmi?
            
         
               2.
            
            
               Treba článok 3a odsek 1 písmeno a) smernice 84/450/EHS (ako bol zavedený smernicou Európskeho parlamentu a Rady 97/55/ES zo dňa 6. októbra 1997, ktorou sa mení a dopĺňa smernica 84/450/EHS týkajúca sa klamlivej reklamy tak, aby zahŕňala porovnávaciu reklamu) vykladať v tom zmysle, že porovnávacia reklama je povolená len vtedy, keď sa porovnávanie týka jednotlivých tovarov a služieb uspokojujúcich rovnaké potreby alebo určených na ten istý účel a určitý druh tovarov je vylúčený aj vtedy, keď slúžia ako celok a nie v súvislosti s každou časťou ich sortimentu na uspokojenie rovnakých potrieb alebo sú určené na ten istý účel?
            
         
               3.
            
            
               Treba článok 3a odsek 1 písmeno a) smernice 84/450/EHS (ako bol zavedený smernicou Európskeho parlamentu a Rady 97/55/ES zo dňa 6. októbra 1997, ktorou sa mení a dopĺňa smernica 84/450/EHS týkajúca sa klamlivej reklamy tak, aby zahŕňala porovnávaciu reklamu) vykladať v tom zmysle, že porovnávacia reklama, z ktorej je vylúčené porovnávanie cien produktov alebo všeobecnej cenovej úrovne súťažiteľov, je objektívna vtedy, keď uvedie porovnávané produkty a ceny zadávateľa reklamy a všetkých porovnávaných súťažiteľov a umožňuje rozpoznať ceny uplatňované zadávateľom reklamy a ostatnými súťažiteľmi, pričom v tomto prípade všetky produkty, ktoré boli zahrnuté do porovnania, musia byť uvedené zreteľne a podľa dodávateľov?
            
         
               4.
            
            
               Treba článok 3a odsek 1 písmeno a) smernice 84/450/EHS (ako bol zavedený smernicou Európskeho parlamentu a Rady 97/55/ES zo dňa 6. októbra 1997, ktorou sa mení a dopĺňa smernica 84/450/EHS týkajúca sa klamlivej reklamy tak, aby zahŕňala porovnávaciu reklamu) vykladať v tom zmysle, že črta uvedená v porovnávacej reklame spĺňa požiadavky na kontrolu v zmysle tohto článku len v prípade, ak môže byť jej správnosť preverená prostredníctvom tých osôb, na ktoré sa reklama zameriava, alebo postačuje, že môže byť preverená prostredníctvom tretej osoby, na ktorú sa reklama nezameriava?
            
         
               5.
            
            
               Treba článok 3a odsek 1 písmeno a) smernice 84/450/EHS (ako bol zavedený smernicou Európskeho parlamentu a Rady 97/55/ES zo dňa 6. októbra 1997, ktorou sa mení a dopĺňa smernica 84/450/EHS týkajúca sa klamlivej reklamy tak, aby zahŕňala porovnávaciu reklamu) vykladať v tom zmysle, že cena produktov a všeobecná cenová úroveň konkurentov ako taká sú črtami, ktoré podliehajú následnej kontrole?
            
         
      (1)  Ú. v. ES L 250 z 19. septembra 1984, s. 17
   
      (2)  Ú. v. ES L 290 z 23. októbra 1997, s. 18